google/wiki40b huggingface dataset:
Severná Dvina

Priebeh toku

Vzniká sútokom Jugu a Suchony a až k ústiu Vyčegdy je nazývaná Malá Severná Dvina. Pod týmto sútokom sa jej vodnosť viac než zdvojnásobuje. Až k ústiu Vagy tečie v širokej v doline s príkrymi brehmi. Prekonáva mnohé pereje a v koryte sa vyskytuje množstvo plytčín a ostrovov. Nižšie sa dolina prudko zužuje a jej svahy sú prudké a tvorené vápencami. Pod ústím Pinegy sa rieka rozdeľuje na ramená, ktoré sa opäť spájajú pri Archangeľsku. Pod ním potom začína delta o rozlohe približne 900 km². Ústi do Dvinského zálivu Bieleho mora pri meste Severodvinsk.

Vodný režim

Zdroj vody je zmiešaný s prevahou snehového. Priemerný ročný prietok vody v mieste sútoku zdrojnice činí 770 m³/s a v ústí dosahuje 3490 m³/s. Najvyšší rozsah kolísania hladiny, až 14 metrov, dosahuje Severná Dvina medzi ústiami Vagy a Pinegy (až k ústiu Pinegy siaha vplyv prílivu). Ľadová pokrývka je na rieke od októbra až novembra do začiatku apríla až začiatku mája. Topenie spojené s plávajúcimi kryhami je prudké a často vznikajú ľadové zátarasy.

Využitie

Cez Severodvinský kanál (Suchona, Kubenské jazero, Čekana) je rieka spojená s Volgou a teda aj Volžsko-baltskou vodnou cestou a cez Pinegu a vodný kanál Kuloj je spojená s riekou Kuloj. Lodná doprava je možná po celej dĺžke toku po dobu 160 až 190 dní v roku, pričom hlavnou prepravovanou surovinou je drevo. Väčšie mestá a prístavy, ktorými Dvina preteká, sú Velikij Usťug, Krasavino, Kotlas, Krasnoborsk, Čerevkovo, Verchňaja Tojma, Cholmogory, Archangeľsk. V rieke sa vyskytuje približne tridsať druhov rýb (jeseter malý a ďalšie).
Vladimír Gajdoš

Životopis

V roku 1942 – 1951 navštevoval ľudovú a strednú školu v Banskej Bystrici, 1951 – 1956 študoval na Štátnom konzervatóriu v Bratislave, 1963 – 1966 absolvoval štúdium na Filozofickej fakulte UK v Bratislave, 1985 doc. Učil na hudobnej škole v Banskej Bystrici (1957 – 1967). Od roku 1967 pôsobil na Pedagogickej fak. v Banskej Bystrici (teraz Univerzita Mateja Bela v Banskej Bystrici), najskôr ako odborný asistent a doc. (1992 – 1999 ako vedúci katedry. Od roku 1991 vyučoval aj na Konzervatóriu J.L. Bellu v Banskej Bystrici. V roku 1963 – 1989 pôsobil ako šéfdirigent a umelecký vedúci Krajského symfonického orchestra v Banskej Bystrici, 1965 – 1986 umelecký vedúci a dirigent Štúdiového orchestra Československého rozhlasu v Banskej Bystrici. Od roku 1962 spracovával archívne notové pamiatky, spolupracoval so Zborom pre občianske záležitosti pri MsV v Banskej Bystrici. Je autorom a spoluautorom vysokoškolských učebníc, učebných textov a rôznych študijných pomôcok. Skomponoval symfonické, komorné, vokálne, inštrumentálne diela a scénickú hudbu pre väčšie množstvo hier vysielaných Čs. rozhlasom, upravoval ľudové piesne pre spev a štúdiový súbor pri Čs. rozhlase v Banskej Bystrici a je autorom inštrumentácií pre symfonický orchester. Bol členom ZSS – Slovenskej hudobnej únie.
Petit-Canal

Polohopis

Petit-Canal má rozlohu 70,5 km².

Obyvateľstvo

Petit-Canal má 8107 obyvateľov (2009).
Graf vývoja obyvateľstva:
Zdroje: INSEE
Róbert Pich

Život

Ako dieťa hrával aj ľadový hokej, pre ktorý však v jeho meste neboli dobré podmienky a tak sa rozhodol pre futbal. Od kategórie mladších žiakov pôsobil v klube MŠK Tesla Stropkov. V Stropkove zostal až do konca dorasteneckého veku a v jeho drese nastúpil aj v niekoľkých zápasov za seniorov v III. lige. Neskôr pôsobil v Slavii Praha, kde však nedostal dostatok priestoru a tak po roku prestúpil do prvoligového klubu v Podbrezovej. Po tom čo sa Podbrezovej nepodarilo postúpiť do Corgoň ligy, prijal ponuku Dukly Banská Bystrica. V sezóne 2010/2011 strelil v jej drese 8 gólov, čo vzbudilo záujem MŠK Žilina kam pred nasledujúcou sezónou prestúpil. So Žilinou získal majstrovský titul aj Slovenský pohár. Vo februári 2014 podpísal dvojročnú zmluvu so Slaskom Wroclaw.
Historický kriticizmus

Historický kriticizmus je jeden z prístupov literárnej kritiky. Skúma dielo ako výsledok alebo podobnosť s dobou v ktorej vzniklo, umožňuje ju pochopiť a sleduje jej vplyv v danom texte. Prvým cieľom je zistiť primárny význam v pôvodnom historickom kontexte a jeho zmysel inak aj sensus literalis historicus. Druhým cieľom je snaha o priblíženie sa a zrekonštruovanie danej historickej doby autorom a čitateľmi. Staršie texty takto môžu slúžiť ako dokument, alebo zdroj pre rekonštrukciu minulosti, co je tiež záujmom historickej kritiky.
Historicko-kritické metódy sú špecificky spôsob, ktorým sa skúma pôvodný historicky text. Sleduje sa hlavne čas, miesto, udalosti v diele, osoby, dátumy, zvyky a iné.
Majstrovstvá Európy v atletike 2010

20. Majstrovstvá Európy v atletike sa uskutočnili v dňoch 27. júna – 1. augusta v španielskej Barcelone na olympijskom štadióne Estadi Olímpic Lluís Companys, na ktorom sa konali letné olympijské hry v roku 1992.
Slávnostné zahájenie sa uskutočnilo dňa v pondelok 26. júna. Slovenským vlajkonosičom bol Miloš Bátovský.
Sollal

Sollal (po kórejsky 설날) je kórejský lunárny Nový rok.
Spolu so sviatkom Čchusok je to najvýznamnejší (tradičný) sviatok v Kórei. Oslavuje sa v prvom dni prvého mesiaca nového roka podľa lunárneho kalendára, ktorý v roku 2008 pripadne na 7. februára.
Hoci v Kórei už od začiatku 20. storočia platí solárny kalendár, niektoré tradičné sviatky sa oslavujú podľa tradičného lunárneho kalendára používaného prakticky až do 20. storočia v celej východnej Ázii. Kórejčania doteraz okrem Nového roku (1. januára podľa solárneho kalendára) slávia aj Sollal, ktorý je dokonca štátnym sviatkom. V Južnej Kórei je voľno od 30 dňa 12 mesiaca až do 2 dňa 1 mesiaca lunárneho kalendára (v ktorom majú mesiace 29 alebo 30 dní), tj. v roku 2008 od 6. do 8. februára.
Kórejčania sa tradične vracajú na sviatky Sollal do svojho rodného mestečka (dediny). Oblečú si tradičný odev „hanbok“ a idú sa pokloniť najstarším predstaviteľom svojej rodiny. Tento novoročný úklon sa v kórejčina nazýva „sebä“. Za prejavenie úcty im starí rodičia symbolicky dajú peniaze, nazývané „sebätton“. Tradičným pokrmom počas sviatku sollal je tzv. „ttokkuk“, polievka s knedlíkmi z ryžovej múky. Hovorí sa, že jedenie ttokkuk na Nový rok znamená byť o rok starší (Kórejčania sa tradične stávajú o rok starší práve na Sollal a nie na narodeniny). Sviatok trávia spoločne v rodinnom prostredí kde hrajú tradičné hry, napr. hru „jut“.
Zaujímavosťou je, že na sviatky Čchusok a Sollal sa veľká časť kórejského národa hlavne zo Soulu a okolia (kde žije až ½ juhokórejskej populácie) presúva lietadlom, loďou, vlakom, autobusom či autom. Preto si túto cestu musia už rok dopredu rezervovať, ináč sa nikam nedostanú. Hlavné mesto Soul je v tomto čase takmer „ľudoprázdne“.
Keďže na sviatky Čchusok a Sollal sa stretáva celá rodina a Kórejčania ich tradične slávia už veľa storočí, zohrávajú podobnú funkciu ako u nás Vianoce.
Germaine (Aisne)

Poloha

Obec má rozlohu 4,54 km². Najvyšší bod je položený 94 m n. m. a najnižší bod 68 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Allinges

Poloha

Obec má rozlohu 15,01 km². Najvyšší bod je položený 750 m n. m. a najnižší bod 438 m n. m.

Obyvateľstvo

Počet obyvateľov obce je 3 872 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Place de l’Alma

Place de l’Alma (Almské námestie) je námestie v Paríži. Nachádza sa na rozmedzí 8. obvodu a 16. obvodu. Názov má podľa susedného Pont de l’Alma, ktorý bol pomenovaný po bitke pri rieke Alma. Námestie bolo zriadené dekrétom 6. marca 1858.

Poloha

Okrúhle námestie sa rozkladá na hraniciach 8. a 16. obvodu na pravom brehu rieky Seiny a vedú naň ulice Avenue de New-York, Avenue du Président-Wilson, Avenue George-V, Avenue Montaigne a Cours Albert I. Z juhu sa naň pripája Pont de l’Alma.

Významné stavby

Najznámnějším objektom na námestí je Flamme de la Liberté (Plameň Slobody). Je to replika pochodne, ktorú drží Socha slobody. Toto dielo venoval mestu Paríž v roku 1989 newyorský denínk Herald Tribune a bolo umiestnené medzi námestie a most pri vjazde do tunelu, kde 31. augusta 1997 pri autonehode zomrela princezná Diana. Plameň od tej doby slúži ako neoficiálny princeznin pamätník.
V dome č. 3 na rohu Avenue du Président-Wilson je kviareň Yacht Club français, ktorú vlastnil fotograf Eugène Druet (1867 – 1916), a ktorú opustil v roku 1903 keď si otvoril umeleckú galériu v ulici Rue du Faubourg-Saint-Honoré č. 114.
Medzinárodná federácia inline skater hockey

Medzinárodná federácia inline skater hockey (skr. IISHF – International Inline Skater Hockey Federation) je medzinárodná športová organizácia združujúca 11 národných zväzov hry inline skater hockey po celom svete, sídliaca v Sione, vo Švajčiarsku. Vznikla v roku 1998. Na jej čele v súčasnosti stojí Dán Erik Sommer. IISHF zatiaľ nie je členom MOV.

Dejiny

Predchoca IISH vznikol už v roku 1988 pod názvom European Street Hockey Association (ESHA), keďže vtedy sa vyskytoval tento šport iba v európskych krajinách. Jeho zakladateľmi boli Anglicko a Nemecko. V roku 1992 vznikla International Street Hockey Association (ISHA) ako nástupca ESHA, ktorej zakladateľmi boli Spojené kráľovstvo, Nemecko a Holandsko. Po tom, čo sa k nim pridali aj Švajčiarsko a Dánsko v roku 1993 sa federácia premenovala na International Skater Hockey Federation (ISHF). A v roku 1998 sa premenovala na dnešné meno. Od roku 1997 organizuje federácia európske vrcholné podujatia, ako majstrovstvá Európy mužov, žien a juniorov a rok neskôr aj Európsky pohár klubov.
Graphics Interchange Format

GIF (Graphics Interchange Format) je grafický formát určený pre rastrovú grafiku. GIF používa kompresiu LZW, ktorá je bezstratová, na rozdiel napríklad od formátu JPEG, ktorý používa stratovú kompresiu. GIF je teda vhodný pre uloženie tzv. perokresby (nápisy, plány, logá). GIF umožňuje tiež jednoduché animácie.
Nevýhodou GIF je obmedzenie maximálneho počtu súčasne použitých farieb farebnej palety – naraz môže byť využitých 256 farieb (8 bitov). Toto obmedzenie nemá formát PNG, ktorý sa hodí k rovnakým účelom ako GIF a ponúka dokonca lepšiu kompresiu. Formát PNG však neumožňuje animácie.
Formát GIF sa podobne ako formáty PNG a JPEG používa pre WWW grafiku na internete.

GIF 87a a GIF 89a

Pôvodná verzia formátu GIF sa nazýva 87a. V roku 1989, spoločnosť CompuServe vytvorila rozšírenú verziu formátu GIF nazvanú 89a. GIF 89a pridal podporu viacero obrázkov (jednoduché animácie), prekladanie (interlacing) a možnosť uloženia ďalších metadát. Prvých 6 bajtov (v ASCII) na začiatku súboru informuje o verzii GIFu – či teda ide o GIF87a alebo GIF89a.
Podľa MIME má GIF pridelený typ image/gif (definované v RFC 1341).
Octave Mirbeau

Životopis

Pamfletista, kritik umenia, prozaik, žurnalista a dramatik, Mirbeau bol okrem toho všetkého navyše aj veľký demystifikátor. Písal aj satiristické a ironické poviedky plné čierneho humoru.
Najväčšiu hodnotu majú jeho prvé romány Kalvária (1886) — v diele brojí proti vojne a armáde, Páter Július (1888) je prudkým útokom proti cirkvi, podobne ako ďalší, silne naturalistický román Sebastien Roch (1890), opisujúci príbeh chlapca zvráteného kňazom. Nasledujúce romány už nedosiahli umeleckú úroveň prvých jeho prác, majú skôr podobu kritických pamfletov. Hodno sa ešte zmieniť o románe Záhrada múk (1899), silne exotickom a erotickom diele.
Najkritickejší voči súdobej spoločnosti bol Mirbeau v dramatickej tvorbe, v ktorej útočil na svet priemyselníkov, finančníkov a obchodníkov (Zlí pastieri, 1897 ; Obchod je obchod, 1903 ; Krb, 1909).
Od roku 1896 bol členom Goncourtovej akadémie. Zomrel na svoje 69. narodeniny v roku 1917.

Demystifikátor

Vo svojom diele Mirbeau napodobňoval svojich „bohov“, Augusta Rodina a Clauda Moneta. Videl cestu ako zmeniť spôsob, akým jeho súputníci nazerali na svet. Mirbeau chcel a chce otvoriť naše oči, donútiť nás stretnúť sa s bytosťami a vecami, hodnotami a zákonmi ako takými, ale nie tak ako sme boli „naučení“ ich vidieť, alebo lepšie povedané ich nevidieť. Začínajúc rokom 1877, Mirbeau pripísal spisovateľovi úlohu donútiť tých, ktorí boli « ámerne slepí », aby sa pozreli « Medúze priamo do očí ».
Regresná abreakcia

Regresná abreakcia je proces abreakcie v regresnej terapii za pomoci znovuprežívania udalostí navodeného asociatívnym vybavovaním.
Obchodná akadémia (Rožňava, Akademika Hronca 8)

História

Škola bola zriadená 1. septembra 1967 na báze bývalej pedagogickej školy ako Stredná ekonomická škola.

Súčasnosť

V školskom roku 2009/2010 má škola 11 tried v odbore obchodná akadémia a 1 triedu v odbore manažment regionálneho cestovného ruchu. Školu navštevuje v tomto školskom roku 309 študentov z toho 212 dievčat a 97 chlapcov. Vyučovanie, ubytovanie a stravovanie je zabezpečené v jednom areáli.
Škola má veľmi dobré vybavenie učebnými pomôckami, kompletne vybavené odborné učebne informatiky, strojopisu, ekonomiky, cudzích jazykov, učebne pre ostatné predmety, telocvičňu, posilňovňu, multifunkčné ihrisko a športový areál.
Franz Gottschalk

Biografia

Gottschalk, ktorý je známy pod prezývkou "Hellboss", bol členom skupiny Hypodermic, s ktorou vydal album s názvom In Between. Po rozpadnutí skupiny Hypodermic založil death metalovú skupinu Deadly Sins s priateľmi Larsom B. (Koldborn), Rasmusom, Huhleom a Brianom Jensenom. V roku 1997 založil spoločnosť Hellboss Production, ktorá sa venuje technickej príprave gitár a pódiovému manažmentu hudobníkov a hudobných skupín. Koncom deväťdesiatych rokov 20. storočia sa stal členom skupiny Dominus a hral na basgitare v poslednom albume Godfallos v roku 2000. O rok neskôr sa skupina Dominus rozpadla a ich spevák Michael Poulsen založil skupinu Volbeat. Gottschalk sa pripojil k skupine Volbeat v roku 2002 a nahradil pôvodného gitaristu Teddyho Vanga. Gottschalk sa objavil v prvých dvoch albumoch skupiny Volbeat The Strength / The Sound / The Songs a Rock the Rebel / Metal the Devil. Po skončení nahrávania druhého albumu Gottschalk zo skupiny odišiel. Neskôr sa pripojil k skupine Illdisposed, nahradil Martina Thima. Debutoval na albume The Prestige. Po odchode z Illdisposed sa v roku 2011 pripojil k death metalovej skupine Blood Eagle, kde je dodnes.
Rotunda Všetkých svätých (Dechtice)

Dejiny výstavby

Stavba kostolíka, v obci označovaného aj ako Horný, vznikla v roku 1172; vyplýva to z dokumentov z kanonickej vizitácie v roku 1782. Pôvodne bola stavba vybudovaná ako jednoloďový priestor na mierne sploštenom kruhovom pôdoryse. Na východnej strane ju zakončovala polkruhová apsida. Loď zaklenuli kupolou.
V nasledujúcich obdobiach kostolík slohovo upravovali. K menším stavebným úpravám prišlo v období neskorej gotiky, no podstatné zmeny nastali v prvej polovici 18. storočia, keď k západnému priečeliu pribudla nevysoká baroková veža zakončená helmicou (v roku 1741). Tým dostal kostolík prakticky dnešný vzhľad. Stavba dostala aj nový portál v podveží čím sa pôvodný vstup z južnej strany prestal používať.

Vzhľad stavby

Rotunda Všetkých svätých stojí uprostred dodnes používaného cintorína na miernom svahu na severnom okraji obce. Zachováva tradičnú kresťanskú stavebnú západo-východnú dispozíciu.
Ide o jedloloďovú sakrálnu stavbu s kruhovým pôdorysom, polkruhovou apsidou a pristavanou západnou dvojetážovou vežou so zvonicou. Poschodia sú viditeľné oddelené výraznými horizontálnymi rímsami. Pozoruhodné sú okná nerovnakého tvaru na jednotlivých poschodiach veže.
Pozoruhodnosťou kostolíka je stavebná dispozícia vnútorného priestoru. Valcovitý priestor zaklenutý klenbou v tvare polgule je typickým znakom rotundy a preto sa radí k tomuto typu stredovekých stavieb.
Kostolík je zaujímavý svojou interiérovou výzdobou, ktorú predstavujú nástenné maľby. Keď v roku 1932 stavbu rekonštruovali, objavili na južnej stene lode a v apside románske fresky, ktorých vznik odborníci kladú do obdobia prvej polovice 13. storočia až 14. storočia. Ide o maľby s kristologickou tematikou: výjavy zo života Ježiša Krista od jeho narodenie až po ukrižovanie (Narodenie Krista, Krst Krista, Bičovanie, Nesenie kríža, Ukrižovanie), doplnené kompozíciou Stromu života. Na južnej stene apsidy sa nachádza maľba so scénou zachytávajúcou apoštola Tomáša.
Maľby po prvý raz odborne publikoval známy český historik Václav Mencl v roku 1937. Slovenský historik umenia Vladimír Wagner (1900 - 1955) v roku 1938 v prípade dechtických nástenných malieb poukázal na vplyv severotalianskej knižnej maľby.
V roku 1961 maľby reštauroval a zakonzervoval akademický maliar a reštaurátor Andrej Kuc.  
Interiérové vybavenie je pomerne skromné. Okrem ranobarokového insitného hlavného oltára v apside s oltárnym obrazom s výjavom zachytávajúcim zástup svätých, doplneného skulptúrami Boha Otca a Ježiša, ho tvorí niekoľko drobných plastík (Pieta, svätý Štefan, svätý Ladislav).

Stavba ako národná kultúrna pamiatka

Dechtická Rotunda Všetkých svätých bola s ohľadom k stavebno-historickému vkladu do architektonických dejín Slovenska zapísaná do Zoznamu národných kultúrnych pamiatok pod samostatným katalógovým číslom. Vďaka nástenným maľbám bol kostolík, spolu s ďalšími troma desiatkami sakrálnych stavieb na celom území Slovenska, okrem toho zapísaný do súboru národných kultúrnych pamiatok pod označením Stredoveké nástenné maľby.
Nimr Bákir an-Nimr

Poprava

Popravili ho 2. januára 2016, rovnako ako ďalších 46 osôb odsúdených za trestné činy súvisiace s terorizmom. V oblasti Al-Qatif sa potom konal najmenej jeden protestný pochod.
Jeho poprava vzbudila rozhorčenie nielen medzi šiitskými moslimami na Blízkom východe, ale aj v Indii a Veľkej Británii. Demonštranti v Iráne zaútočili na areál saudského veľvyslanectva v Teheráne. Saudská Arábia v reakcii na to prerušila s Iránom diplomatické styky.

Rodina

Jeho synovcom je Ali Muhammad an-Nimr (* 1994/1995), ktorého v roku 2011 ako sedemnásťročného zadržala polícia pri demonštrácii. Je tiež odsúdený na trest smrti. Príbuzenský pomer k šejkovi môže byť príčinou tvrdého postupu saudskoarabskej justície voči Alimu Muhammadovi.
Chambry (Seine-et-Marne)

Poloha

Obec má rozlohu 9,75 km². Najvyšší bod je položený 160 m n. m. a najnižší bod 71 m n. m.

Obyvateľstvo

Počet obyvateľov obce je 920 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bobrovec (potok)

Prameň

Pramení v Podbeskydskej vrchovine na severovýchodnom svahu Bobrovského grúňa (692,8 m n. m.) v nadmorskej výške cca 675 m n. m.

Opis toku

Najprv tečie juhovýchodným smerom, vstupuje do Oravskej kotliny a sprava priberá prítok z juhovýchodného svahu Bobrovského grúňa. Následne preteká močaristým územím s rozsiahlymi rašeliniskami, zľava priberá Mlynský potok, ktorý sa odpája od hlavného koryta Poľanového Kriváňa a potok sa stáča severojužným smerom. Po pribratí krátkeho ľavostranného prítoku prameniaceho východne od Bobrova sa stáča na juhozápad a preteká spomenutou obcou. Ústi do vodnej nádrže Orava juhozápadne od obce v nadmorskej výške približne 600 m n. m.
Saint-Laurent-la-Vernède

Poloha

Obec má rozlohu 11,8 km². Najvyšší bod je položený 302 m n. m. a najnižší bod 177 m n. m.

Obyvateľstvo

Počet obyvateľov obce je 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaulencourt

Poloha

Obec má rozlohu 4,9 km². Najvyšší bod je položený 131 m n. m. a najnižší bod 107 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grenier-Montgon

Poloha

Obec má rozlohu 5,01 km². Najvyšší bod je položený 694 m n. m. a najnižší bod 504 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obývateľná zóna

Obývateľná zóna (OZ) v astronómii je oblasť vo vesmíre, kde sú hviezdne podmienky dostatočne priaznivé pre život ako ho poznáme na Zemi. Sú dve oblasti, ktoré musia spĺňať túto vlastnosť, jedna vo vnútri planetárnej sústavy a druhá vo vnútri galaxie. Planéty a mesiace v týchto oblastiach sú najlepšími kandidátmi na zobyvateľnenie a tým sú schopné vytvoriť podmienky pre mimozemský život podobný tomu nášmu.

Galaktická obývateľná zóna

Poloha planetárneho systému vo vnútri galaxie musí byť tiež priaznivá pre vývoj života, toto viedlo ku konceptu galaktickej obývateľnej zóny (GOZ), aj keď nie všetci s týmto konceptom súhlasia a často ho napádajú.
"Prístavný život", systém musí byť dostatočne blízko stredu galaxie, kde sa nachádza dostatočné množstvo ťažkých častíc pre vznik kamenných alebo suchozemských planét, ktoré sú potrebné pre podporu života (pozri: Obývateľnosť planéty). Prítomnosť ťažkých častíc je potrebná ako základ komplexných molekúl života. Aj keď žiadna špeciálna ťažká častica nie je priamo potrebná pre všetok život, ťažké častice sa stávajú univerzálne čoraz viac potrebné pre život na Zemi (ako komplexné molekuly a ako zdroj energie). Predpokladá sa, že sú potrebné aj pre jednoduchší život na iných planétach.
Na druhej strane, planetárny systém musí byť dostatočne ďaleko od jadra galaxie, aby nebol zasiahnutý vysokofrekvenčnou radiáciou, ktorá by poškodzovala a menila DNA každého života založeného na uhlíku. Okrem toho, väčšina hviezd v jadre galaxie sú staré, nestabilné, umierajúce hviezdy, s veľmi malým tvorením nových hviezd. Pretože suchozemské planéty sa tvoria z rovnakých hmlovín ako hviezdy, z toho dôvodu ak sa v jadre galaxie netvoria nové hviezdy, tak sa tam netvoria ani nové planéty.
V našej galaxii sa oblasť GOZ pomaly rozpína približne 25 000 svetelných rokov (8 kiloparsekov) od jadra galaxie. Táto oblasť obsahuje hviezdy staré od 4 do 8 miliárd rokov. Ostatné galaxie sa odlišujú podľa zloženia, od toho závisí ich väčšie alebo menšie GOZ, prípadne žiadne (pozri: Eliptická galaxia).
Microsoft Word

Vývoj

Jeho prvú verziu vytvoril v roku 1983 programátor Richard Brodie pre spoločnosť IBM (táto verzia bežala pod operačným systémom DOS). Nasledovala okrem iného verzia pre Macintosh (1984) a roku 1989 bol vytvorený prvý Word bežiaci pod OS Microsoft Windows.
DOS verzia (Word 3.00) si veľkú obľubu nezískala. Verzia pre Macintosh (Word 3.01), ktorá už neobsahovala toľko chýb, bola úspešnejšia. Bol to prvý textový editor, ktorý bol schopný zobraziť na obrazovke kurzívu a tučné písmo, čo však nestačilo na to, aby sa dostatočne veľa firiem rozhodlo vymeniť konkurenčné programy, napríklad WordPerfect, za Word.
Prvá verzia pre Windows 3.0 vznikla roku 1989 pod názvom Word 1.0. Tím Word zvíťazil nad WordPerfektom, ktorý verziu pre Windows nemal. Verzia Word 2.0 potom jeho pozíciu len upevnila.
Dnešná verzia tohto programu vie už oveľa viac než len spracovávať text; okrem iného v nich možno do dokumentov vkladať obrázky, tabuľky a grafy a pomocou panelu nástrojov Kreslenie možno vytvárať jednoduché grafické útvary. Makrá (napr. v jazyku Visual Basic) umožňujú automatizovať prácu (no prinášajú určité bezpečnostné riziká).

Súčasnosť

Dnešnému trhu Microsoft Word jednoznačne dominuje a formát súborov s príponou .doc sa stal de facto štandardom, ktorý musí podporovať aj konkurenčné programy, ak chcú uspieť. V tom im ale do značnej miery bráni uzavretosť tohto formátu (jeho špecifikácie sú známe len Microsoftu); napriek tomu že podpora v konkurenčných programoch existuje, nie je celkom spoľahlivá. V dôsledku toho je tak tvorený tlak na zákazníkov, aby si kúpili MS Office, aj keď by im inak mohli úplne vyhovovať alternatívne kancelárske balíky (napr. OpenOffice). Zlepšenie tohto stavu sa očakáva s rozšírením otvorených formátov ODF a Office Open XML.
Réans

Poloha

Obec má rozlohu 12,31 km². Najvyšší bod je položený 186 m n. m. a najnižší bod 108 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE